പുന്നത്തുറ ക്ഷീരോത്പാദക സഹകരണ സംഘത്തിന് പുതിയ കെട്ടിടം കോട്ടയം: ഏറ്റുമാനൂര് പുന്നത്തുറ ക്ഷീരോത്പാദക സംഘത്തിന്റെ പുതിയ കെട്ടിടത്തിന്റെ നിര്മാണം അവസാന ഘട്ടത്തിലേക്ക്. സംഘത്തിന്റെ ഉടമസ്ഥതയിലുള്ള നാലു സെന്റ് സ്ഥലത്ത് എം.പി ഫണ്ടില് നിന്നുള്ള 15 ലക്ഷം രൂപ ഉപയോഗിച്ച് 1000 ചതുരശ്ര അടിയുള്ള കെട്ടിടമാണ് നിര്മിക്കുന്നത്. പാല് സംഭരണത്തിനും കാലിത്തീറ്റ സൂക്ഷിക്കുന്നതിനുമുള്ള രണ്ട് മുറികളും ഓഫീസ് റൂം, സ്റ്റോക്ക് റൂം എന്നിവയും ഒരു ശുചി മുറിയും കാര്പോര്ച്ചും ചേര്ന്നതാണ് കെട്ടിടം. നഗരസഭ ഒന്പതാം വാര്ഡില് വാടകക്കെട്ടിടത്തിലാണ് നിലവില് സംഘം പ്രവര്ത്തിക്കുന്നത്. സ്ഥലപരിമിതി മൂലം പാല് അളക്കുന്നതിനും ശേഖരിക്കുന്നതിനുമൊക്കെ പ്രയാസം അനുഭവിക്കുന്ന സാഹചര്യത്തിലാണ് ക്ഷീര വികസന വകുപ്പിന്റെയും കര്ഷകരുടെയും ഇടപെടലിലൂടെയാണ് പുതിയ കെട്ടിടത്തിനുള്ള സഹായം ലഭ്യമായത്. ഇലക്ട്രിക് പ്ലംബിങ്ങ് ജോലികള് കൂടി പൂര്ത്തീകരിക്കാനുണ്ട്. 20 വര്ഷം മുന്പ് പ്രവര്ത്തനം ആരംഭിച്ച സംഘത്തില് പ്രതിദിനം 700 ലിറ്ററിലധികം പാല് ശേഖരിക്കുന്നുണ്ട്. 150 ക്ഷീരകര്ഷകരാണ് അംഗങ്ങളായിട്ടുള്ളത്.The post പുന്നത്തുറ ക്ഷീരോത്പാദക സഹകരണ സംഘത്തിന് പുതിയ കെട്ടിടം first appeared on MalayalamExpressOnline.